
Trabounan di FuHiKuBo por kontinuá 


Tin algun kos ku 
plaka no por duna 
bo: manera, moral i 
integridat. 


Resientemente direktiva di Fundashon Históriko Kultural Boneriano (FuHiKuBo) a firma un kontrato di kuido nobo ku Entidat Públiko Bo- 
neiru. Ku e firmamentu aki trabounan di FuHiKuBo por kontinuá e aña aki. FuHiKuBo ta manehá un biblioteka i archivo, ta organisá kurso- 
nan di historia, kultura i naturalesa. Ademas ta organisá kaminata históriko i kultural den naturalesa. Último añanan e preshon ta grandi riba 
FuHiKuBo durante bishita di minister i ámtenarnan hulandes, asta bishitantenan di Kas Real. Shirley Martis, Rudy Domacassé i Bòi Antoin a 
firma e kontrato di kuido, den presensia di Rina Saragoza di SKAL. 


KARNAVAL TRANKIL 


S.R. International N.V. 


ta buska 
1 elektro-technicus 
1 manager 


Pa mas inf. tel. nr 701-1713 


Garage J.R. B.V. 


ta buska 
1 spuitdó di outo/ 1 sakadó di sla 
-mester tin espesialidat den diseño gráfiko 
-4 aña di eksperensia i diploma 


Inf. tel. nr 788-4852 


Kunuku Arawak B.V. 


ta buska 
1 elektro-monteur 


Pa mas inf. tel. nr 717-4675 


Mario’s Holding B.V. 


ta buska pa Restaurant 
-1 Stationrotisseur -1 Stationchef 
-1 Assistent Manager -2 Bartenders 
-1 Kok Entremetier-Saucer -3 Waiters 
-1 Dishwasher and cleaning -1 Banketbakker 
-Mester tin 2 aña di eksperensia 
Por manda CV na: 
macaroca.madeirarestaurant@gmail.com 


òf por yama 717-4688 entre 11:30 pa 3:00 atardi 

+ 
POLÍTIKA 


KRALENDIJK- Chuchu a planta bandera di UPB den Antriol. E i su grupo ta sim- 
patisá enormemente e partido UPB i ta hasi esaki konosí na un i tur. 


KRALENDIJK- “Pa 
ami e enkuesta no tin ba- 
lor”, Suzy Thodé a bisa. E 
ta lider di e partido Union 
Revolushon 
Boneriano 
(URB). E ta referí na e in- 
vestigashon ehekutá dor 


Moveshonan a kuminsa. Outonan dòrná na ban- 
dera kòrá riba kaya. 


Thodé ta kuestioná 
enkuesta 


di ABC Online Media, 
den koperashon ku e ofi- 
sina di konseho, Linkels 
& Partners. E resultado 
di e enkuesta aki a mus- 
tra ku e partidonan mas 
chikitu, e lista di Suzy 


Thodé i 1 Union pa Pueb- 
lo, kasimente no ta pone 
peso riba e skalchi. 
Niun biá no a men- 
shoná e lista di Suzy 
Thodé spontáneo komo 
partido riba kua esnan 


enkuestá ta konsiderá pa 
vota. 
Esaki ta tantu den e 
enkuesta on-line komo 
esun kara ku kara. Na tur, 
ménos di 1% di tur esnan 
enkuestá ta duna di ko- 
nosé ku nan lo vota riba 
1 Union pa Pueblo, mién- 


tras esaki tabata 0 riba 
lista di Suzy Thodé. Pa 
Thodé mester kuestioná e 
sistema di hiba e investi- 
gashon. “Si ta riba Inter- 
net, ken ku ta por hasié, 
asta hendenan ku no ta 
biba aki i ku no por vota 
ta hasié.” 


Chuchu a planta bandera 


Moveshonan a kuminsa 
KRALENDIJK- Elvis 
Tjin Asjoe ta haña ku e in- 
vestigashon hasi pa ABC 
Online Media “Mi a tuma 
nota ku ta trata di 100 per- 
sona so, ta un grupo hopi 
chikí. Klaro e por duna un 
sentimentu”,el a bisa. 
A resultá ku tin un grupo 
grandi di votadónan ku ai- 
nda ta zueif, pues di esnan 


Segun Tjin Asjoe: 
“Mester keda informá pueblo” 


enkuestá, apénas 35,7% ai- 
nda ta duda pa kua partido 
nan ta bai vota. 
“Tin un grupo basta 
grandi ku no sa ainda, mes- 
ter sòru pa duna nan mas 
informashon”, Tjin Asjoe 
ta amplia. 
E ta splika ku MPB a 
kuminsá duna informashon 
den barionan i na un mane- 


ra dirigí. “Gobièrnu a hasi 
hopi. Mester rekordá nos 
hendenan ku no opstante 
krísis, nos a guia Boneiru 
bon.” E lider polítiko aki 
ta enfatisá ku nan ta logra 
loke nan a primintí. 
Ademas MPB sigur a 
sòru pa stabilidat i a halsa 
kalidat di bida di e boneri- 
ano. 

Na aña 2023 mundu a bira 
un planeta chikí. No tin ma- 
sha opstákulo pa yega na 
otro ‘parti’ di mundu. Djis 
sèn bo mester tin i bo por 
sinta kome nasi goreng na 
China mes. Hopi bia mi ta 
skucha vários konosí su 
eksperensianan i plannan 
di biahe. Un amiga di mi ta 
bai Dubai na dezèmber aki. 
Un prima di mi a kaba di bin 
for di Hong Kong. Mi konosé 
hende ku biaha pa Miami a 
bira kustumber. Pues mun- 
du bèrdat ta chikí, no tin 
masha limitashon. No pa- 
pia mes di e forma digital ku 
praktikamente bo por ‘bishi- 
tá’ i kombersá ku hendenan 
di rònt mundu. 
*** 
Mi amiga a bai Kòrsou 
pa selebrá kumpleaño di 
su mama. Riba e dia aki 
e mama direpente a bira 
malu, sin duna un indi- 
kashon òf atvertí e yunan 
ku e ta sufri di kualke ke- 
brante di salu. Manera ta di 
spera e situashon aki a dal 
mi amiga bastante duru. Mi 
sa ku e mester di sosten di 
e situashon aki pero tambe 
e espasio pa e mes dil ku 
su tristesa. Mi ta yam’e pero 
esaki no ta meskos ku duna 
sosten personalmente. Pa- 
sombra tin bia palabranan 
ta di mas, simplemente 
bo presensia ta sufisiente. 
Pero mi no por dun’e esaki 
pasombra mi ta ‘leu’. Kòr- 
sou no ta Dubai, djis bula 15 
òf 20 minüt mi ta serka dje. 
Pero mi no por tei tur dia. 
Tin bia mundu ta sinti chikí. 
*** 
Mi yu tin un trabou basta 
fèrfelu. Mi no ke amplia riba 
esaki den korant pasombra 
e ta reklamá mi. Mi sa ora 
e atendé un kaso ku a hasi 
impreshon riba dje, un kaso 
pisá. E ta bini kas mas ketu 
ku normal i ta duna mi un 
sunchi. Mi ta ripará e dife- 
rensia den su aktitut. E ta 
buska nos kompania, pidi 
pa nos wak un pelíkula hun- 
tu komo famia. E ta mustra 
pasenshi pa su ruman chikí, 
algu ku kasi nunka sa so- 
sedé. Na e momentu ei mi 
sa ku el a mira algu ku a 
kousa duele serka dje. Su 
trabou por ta bunita pero mi 
sa ku alabes tin partinan no 
masha nechi. 
*** 


KARNAVAL 
TRANKIL 


KRALENDIJK – Bo- 
neiru por mira bèk na un 
Karnaval trankil. 
Por konkluí ku e perio- 
do di karnaval tabata unu 
trankil kaminda pueblo a 
laga mira atrobe ku huntu 
por sòru pa un karnaval seif 
i dushi. Kuerpo Polisial Ka- 
ribe Hulandes, KPCN, ta 
gradisí un i tur pa nan kon- 
tribushon i ta enfatisá un 
biá mas ku huntu ta karga 
e responsabilidat pa un isla 
seif. 
Durante e fin di siman di 
11 i 12 di febrüari, a tuma 
lugá e marcha di karnaval 
di mucha respektivamente 
na Rincon i Playa. Marcha 
di karnaval na Rincon a 
kana trankil. 
Djadumingu nèt na ko- 
mienso di e marcha na Pla- 
ya, a detené tres persona. 
Un outo ku tres okupante a 
kore pasa riba Kaya Betico 
Croes miéntras esaki tabata 
será ku barikada. 
Na momentu ku polis a 
para nan, a konstatá ku tur 
tres tabata bou di influensia 


di alkohòl. A transportá tur 
tres pa Warda di Polis pa 
un análisis di rosea. Resul- 
tado di e análisis tabata mo- 
tibu pa kita reibeweis di e 
shofùr pa un tempu indefiní 
i a tene tur tres hòmber na 
Warda di Polis te na mo- 
mentu ku marcha di karna- 
val a kaba. Djasabra 18 di 
febrüari marcha di karnaval 
grandi a kana sin niun pro- 
blema na Rincon. Djadum- 
ingu 19 di febrüari durante 
marcha grandi na Playa a 
hasi un detenshon. E sos- 
pechoso no a duna oido na 


òrdu di polis. 
Djamars 21 di febrüari 
durante marcha di despe- 
dida, a detené tres hóben 
en konekshon ku violensia 
públiko despues di un brin- 
gamentu riba Bulevar Julio 


Abraham. 
Ta trata akí di e hòmber 
di inisial J.M.F.P. di 21 aña 
di edat, e hòmber di inisial 
J.E.G.T. di 18 aña di edat 
i e mucha muhé di inisial 
S.I.W. di 17 aña di edat. 


Na heel bewusten in alle rust afscheid van ons te hebben 
genomen is verlangend naar zijn Heer en Heiland Jezus 
Christus gegaan 
Gijsbertus Karel Verbaan 
bekend als meneer Verbaan 
ex-leraar LTS-Ambachtsschool 
op Bonaire 


Namens zijn kinderen: 
Sara en Henk 
Dick en Henriët 
Henrik en Rika 
Coen en Yvonne 
kleinkinderen en de rest van familie 
Vrienden op Bonaire: 
Shirley Martis en familie 
Glenda Linkels-Emerenciana en familie 
BennyAnthony en familie 


mailadres van zijn dochter Sara: 
svanzeeburg@gmail.com 


Pa info i komunikado den 
Extra/BONERIANO 


Redakshon: 
extrabon@gmail.com 
Aviso mail: 
avisobon@gmail.com 

Tur loke mester sa tokante studia na Hulanda 
DUO bèk den region karibense 


KRALENDIJK -- Na 
mart i aprel, Dienst Uitvo- 
ering Onderwijs (DUO), ta 
di bishita atrobe na Aruba, 
Boneiru, Kòrsou i Sint 
Maarten. DUO di e forma 
akí ta habri ofisina di servi- 
sio temporal riba e islanan 
pa kombersá ku studiante 
ku intenshon di bai studia 
i studiante ku a terminá su 
estudio kaba. 
Banda di esaki, DUO ta 
organisá algun enkuentro 
pa duna informashon i ta 
ofresé ayudo na midí den 
kaso ku tin problema ku 
pago. Esaki ta un kontinu- 
ashon di e bishita eksitoso 
ku DUO a hiba na komien- 
so i final di aña pasá. 
E enkuentronan di in- 
formashon ta dirigí riba 
studiante ku ke bai studia 
na Hulanda i su mayornan. 
Durante e enkuentro e ta 


risibí informashon práktiko 
tokante e petishon pa finan- 
siamentu di estudio. 
Adishonalmente e studi- 
ante ta risibí tep práktiko pa 
otro asuntu ku mester regla, 
manera ‘burgerservicenum- 
mers’ (BSN), DigiD i habri 
kuenta bankario. I tin in- 
formashon aktual tokante 
e plannan di Gabinete pa e 
re-introdukshon di e beka 
básiko den enseñansa su- 
perior. Naturalmente tambe 
tin espasio pa hasi pregun- 
ta. E ofisinanan di servisio 
temporal ta habri pa esnan 
ku tin pregunta tokante fi- 
nansiamentu di estudio i 
pagamentu bèk di su debe 
di estudio. E empleadonan 
ta ofresé yudansa tambe 
den yenamentu di formu- 
lario, òf yuda den kaso 
ku tin problema pa drenta 
Mijn DUO. Traha un sita 


no lo ta nesesario pa bishitá 
e ofisina di servisio tempo- 
ral, pero un dokumento di 
identifikashon sí. 
DUO ke yuda prevení 
ku studiante ta haña su mes 
den problema finansiero. Pa 
e motibu ei un parti di èks 
studiante ku pago atrasá 
lo risibí un invitashon pa 
un kombersashon personal 
ku un empleado di DUO 
pa yega na un solushon na 
midí. 
DUO ta bishitá Aruba di 
20 pa 30 di mart, Kòrsou 
di 27 di mart pa 6 di aprel, 
Sint Maarten di 3 pa 6 di 
aprel i Boneiru di 11 pa 14 
di aprel. 
Pa mas informashon to- 
kante e ofisina di servisio 
temporal i e seshonnan di 
informashon 
bishitá duo.nl/bezoekan- 
tillen. 


Kuido di Laboratorio: 
Paso grandi pa dilanti 


KRALENDIJK 
-- 
Entidat Públiko Boneiru 
i Ministerio di Salub- 
ridat Públiko, Bienestar 
i Deporte i Direktorado 
di Kuido i Hubentut Ka- 
ribe Hulandes, ZJCN, ta 
traha huntu pa hiba kuido 
di laboratorio na Boneiru 
na un nivel nobo. Taba- 
tin un bon kòmbersashon 
entre diputado Elvis Tjin 
Asjoe i Herbert Barnard, 
direktor di Direktorado di 
Kuido i Hubentut Karibe 
Hulandes, relashoná ku e 
desaroyonan rònt di Bon- 
Lab for di aña 2022. 
Den un deliberashon 


konstruktivo nan a lanta 
un grupo di trabou ku 
dòkter Izzy Gerstenbluth 
komo presidente pa in- 
vestigá e problemanan 
rònt di kuido di labora- 
torio na Boneiru i duna 
konseho na Entidat Pú- 
bliko Boneiru i Direkto- 
rado di Kuido i Hubentut 
Karibe Hulandes. 
E grupo di trabou akí 
ta bai studia efisiensia di 
e kuido di laboratorio, 
inovashonnan na bene- 
fisio di aseguradonan di 
kuido i garantia di Bon- 
Lab den kuadro di lei di 
salubridat públiko. 


Trùk ta pega trafiko 


Un trùk di meskla material di konstrukshon a opstakulisá tráfiko. Esaki a sosodé du- 
rante siman na rotònde dilanti Caribe Nobo supermarket. Aparentemente un defekto 
na motor, a pone ku e trùk no por a sigui su destino. Konsekuentemente el a para mei 
mei di kaminda. Polis mester a akudí na e sitio pa atendé ku tráfiko. 


5 
Djasabra 25 febrüari 2023 


ELEKSHON 


“I si ta desagradabel den boso bista pa sirbi SEÑOR, skohe pa 
boso mes awe kende boso lo sirbi..., ma pa loke ta ami i mi kas, 
nos lo sirbi SEÑOR." Josue 24:15(BS) 


Bo ta bai vota? Pa ken bo ta vota? 
Den bida tin hopi kos ku ta un eskoho i e resultado ta dependé si 
bo a skohe korekto òf robes. Skohe pa kome salú, hasi ehersisio, 
estudio, ku ken pa kasa, te asta si mester di seguro di entiero si 
òf no. 
Tin un eskoho den bida ku ta sumamente importante pasobra e 
eskoho akí ta determiná unda lo bo pasa bida despues di morto. 
Pa e eskoho akí ta solamente dos lista tin: Shelu òf Fièrnu! 
Kada lista tin un solo kandidato: Hesus riba lista di Shelu i diabel 
riba lista di Fièrnu! 
Fièrnu no ta rekerí ningun kondishon. Fásil no, pero e resultado lo 
ta sufrimentu pa eternidat. 
Shelu ta rekerí un solo kondishon i esaki den forma di un regalo. 
Kòrda, regalo semper ta grátis. E kondishon ta Salbashon i e re- 
galo ta Hesus! 
Kon pa risibí e Regalo? Pa medio di un orashon ku FE: 
Dios mi ta un pekadó, mi no por salba mi mes, pordoná mi mi 
pikánan i salba mi. Hesus bin biba den mi kurason i Spiritu Santu 
bin guia mi bida. Amèn! 
Evaluá pa bo mes i despues hasi bo eskoho korekto promé ku ta 
lat. 
Ainda tin chèns, skohe pa siguridat: Hesus, e Kaminda pa Shelu. 


Ami a skohe pa e solo kandidato, HESUS, riba lista Shelu. I Abo? 


Gilda Beukenboom-Sintjago 
produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon 
nobo di 4 ora. E programashon aki ta ripití pa 24:00. 

12.00 Herensia Aruba: 
Vicente Dabian Ras 
13.00 Aki Boneiru: 
Músika na Zeezicht 
14.00 Herensia: 
Adhemar Hart 
15.00 BAPA: 
Rekonosementu Richenel (Rishi) An 
thony 
16.00 Gobiernu ta informa: 
Hennyson Thielman 
16.30 Programa Politiko: 
MPB ta Informa Episodio 13 
17.00 Dokumental: 
Desaster Natural Unesco 
18.00 Herensia: 
Norman Elmann Wilson 
20.00 Aktualidat: 
Ramonsito Booi 
21.00 Aki Boneiru: 
Boi i Jopie Kleurenbril 
22.00 Herensia: 
Fransisco Romauldo Gomez (Shon-Ma) 
23.00 BAPA: 
DJ Marvin 


Djadumingu 26 febrüari 2023 


12.00 Herensia: 
Elvia Domitilia Blanken-Martis 
13.00 Aki Boneiru: 
Julio 'Djul' Silberie 
14.00 Herensia: 
Jeanet, Louella, Vioel Marten-Neuman i 
Hilda Woodley 
15.30 Puerto Latino: 
Luis Zárraga 


16.00 Herensia Aruba: 
Vicente Dabian Ras 
17.00 Aki Boneiru: 
Músika na Zeezicht 
18.00 Herensia: 
Adhemar Hart 
19.00 BAPA: 
Rekonosementu Richenel (Rishi) Anthony 


20.00 Gobiernu ta informa: Hennyson Thielman 
20.30 Programa Politiko: 
MPB ta Informa Episodio 13 
21.00 Dokumental: 
Desaster Natural Unesco 
22.00 Herensia: 
Norman Elmann Wilson 


S.R. International N.V. 


ta buska 
1 elektro-technicus 
1 manager 


Pa mas inf. tel. nr 701-1713 


Garage J.R. B.V. 


ta buska 
1 spuitdó di outo/ 1 sakadó di sla 
-mester tin espesialidat den diseño gráfiko 
-4 aña di eksperensia i diploma 


Inf. tel. nr 788-4852 


Kunuku Arawak B.V. 


ta buska 
1 elektro-monteur 


Pa mas inf. tel. nr 717-4675 


Mario’s Holding B.V. 


ta buska pa Restaurant 
-1 Stationrotisseur -1 Stationchef 
-1 Assistent Manager -2 Bartenders 
-1 Kok Entremetier-Saucer -3 Waiters 
-1 Dishwasher and cleaning -1 Banketbakker 
-Mester tin 2 aña di eksperensia 
Por manda CV na: 
macaroca.madeirarestaurant@gmail.com 


òf por yama 717-4688 entre 11:30 pa 3:00 atardi 


KRALENDIJK – Nor- 
man Elmann Wilson a 
fayesé e siman aki despues 
di un periodo largu di enfer- 
medat. E tabata un persona 
trankil, semper ku un radi- 
ashon positivo i di amor. 
Norman Wilson a nase na 
San Nicolas, Aruba. Su tata 
tabata un dje personanan di 
Islariba ku a bini traha den 
industria petrolero (Lago). 
E industria aki a trese 
hendenan di vários isla di 
Karibe, pero tambe for di 
Merka, Canada i Oropa. 
E último gruponan aki ta- 
bata biba den Colony. Otro 
famianan relatá na Lago 
tabata biba nort i pabou 
dje refineria, den barionan 
manera Essoville, Lago 
Hights i den Village. 
Wilson a konta den He- 
rensia: “Mi mayornan ta- 


Awe ta tuma despedida di dje 
Noman Wilson a biba trankil 


bata biba promé na Eagle 
Beach despues ku nan a 
bin biba na Aruba. Despues 
nan a bai biba pariba, Pos 
Chikitu i despues San Nico- 
las, sùit di misa katóliko. 
Finalmente nan a traha nan 
mes kas na Weg Fontein, te 


riba seru. Gobièrnu tabata 
ekspandiendo San Nicolas, 
plamando e hendenan, pa 
asina nan biba mas liber.” 


Felis 
Segun Norman, e taba- 
tin un infansia i hubentut 


felis i bunita. Nan besi- 
ñanan tabata multikultural, 
prosedente di diferente isla 
karibense. Di mes tambe 
tabatin boneriano komo 
nan besiña. Tambe tabatin 
rubiano outéntiko. “Nos 
a lanta meimei di nan. 
Bonerianonan tabata hende 
ketu i trankil.” 
Norman a lanta den un 
famia miksto pa loke ta tra- 
ta religion. Su tata Pedrito 
Wilson, prosedente di Saba, 
tabata katóliko. Su mama di 
St. Eustatius tabata meto- 
dista. Nan komo yu a lanta 
komo metodista. E mes, na 
su morto e siman aki, tabata 
un kreyente fuerte, afiliá na 
Iglesia Ministerio di Gra- 
sia. 
Pa Norman Wilson bida 
spiritual tabata hopi impor- 
tante. Su mayornan a hinka 


esaki den nan fo’i chikitu. 


Karera 
Despues di terminá skol 
básiko Norman a bai skol 
tékniko pa siña pa elek- 
trishèn. “Mi a bai traha na 
Lago, pero despues a di- 
sidí di sigui studia. Mi a bai 
UTS i despues sigui estudio 
mas aleu na Hulanda.” 
Despues di su estudio 
Norman a regresá Aruba pa 
traha pa OGEM, seguida- 
mente na Kòrsou i Boneiru. 
El a finalisá su karera la- 
boral na e kompania di ele- 
krtisidat GEBE. For di St. 
Maarten e tabata bai traha 
tambe na Saba i Statia, is- 
lanan natal di su mayornan. 
Norman ta tata di dos yu 
hòmber, Lloyd i Malcolm 
Wilson, for di su promé 
matrimonio. 

K RAL E NDIJ K --E 
komishonnan fiho di Re- 
lashonnan den Reino di 
Eerste i Tweede Kamer, for 
di djamars 28 di febrüari 
te ku djabièrnè 3 di mart 
2023, ta partisipá na e Re- 
union Interparlamentario di 
Reino (IPKO) na Kòrsou. 
Riba agènda tin e akohida 
di fluho di migrante dentro 
di Reino, relashon den Re- 
ino mas mihó i duradero, e 
défisit demokrátiko den e 
struktura di Reino i e akue- 
rdonan tokante reforma 
na Aruba, Kòrsou i Sint 
Maarten ku anteriormente 


KRALENDIJK 
-- 
Tourism Corporation Bo- 
naire (TCB), den kolabo- 
rashon ku Surround Vibe, 
ta anunsiá e promé marshe 
mensual pa bishitante bou 
di e nòmber Marshe di 
Rincon, ku ta tuma lugá 
djadumingu 26 di febrüari. 
Komo parti di e plan di 
rekuperashon di turismo, e 
marshe krusero na Rincon 
ta ofresé arte lokal, músika 
i kuminda, ku komo meta 
pa diversifiká e produkto 
turístiko, krea eksperensia 
nobo i ofresé nos bishitan- 
tenan un eksperensia outén- 
tiko di e kultura lokal. 
“Nos ta kombensí ku 
e evento akí ta bai bira un 
éksito grandi i nos tin mes- 
ter di bo sosten kompleto 


Promé Marshe di Rincon 


pa plama e notisia akí bou 
di bo koleganan, miembro- 
nan, empleadonan i bishi- 
tantenan. Nos ta spera di 
mira boso tur djadumingu 
na Rincon pa biba e ekspe- 
rensia markante akí,” segun 
Miles Mercera, direktor di 
TCB. Meta di TCB komo 
parti di su plan di rekuper- 
ashon ta pa krea eksperen- 
sianan outéntiko memora- 
bel pa tantu nos poblashon 
lokal komo nos bishitan- 
tenan krusero i bishitan- 
tenan di estadia. A base di 
investigashon, TCB a midi 
ku ta eksistí nesesidat pa un 
eksperensia di marshe den 
e bario mas bieu di Bonei- 
ru. Empresarionan lokal ta 
haña oportunidat pa kom- 
partí nan sekretonan lokal 


i forma parti tambe di e 
benefisionan di e industria 
dinámiko akí. 
TCB a presentá e evento 
karakterístiko akí durante 
e último Town Hall Meet- 
ing ku a organisá huntu 
ku partnernan na nos isla 


i awor akí a anunsiá e tre- 
mendo produkto nobo akí. 
Ta enkurashá operadornan 
di tour i shofùrnan di taksi 
pa hinka Marshe di Rincon 
den nan ruta komo un stòp 
durante nan rekorido riba 
nos isla. 


E marshe krusero ta 
tuma lugá djadumingu di 
8’or di mainta pa 4’or di 
atardi, na skina di Kaya 
Rincon i Kaya Commerce. 
E siguiente marshe kru- 
sero ta planiá pa 31 di mart. 


S.R. International N.V. 


ta buska 
1 elektro-technicus 
1 manager 


Pa mas inf. tel. nr 701-1713 


Garage J.R. B.V. 


ta buska 
1 spuitdó di outo/ 1 sakadó di sla 
-mester tin espesialidat den diseño gráfiko 
-4 aña di eksperensia i diploma 


Inf. tel. nr 788-4852 


Kunuku Arawak B.V. 


ta buska 
1 elektro-monteur 


Pa mas inf. tel. nr 717-4675 


Mario’s Holding B.V. 


ta buska pa Restaurant 
-1 Stationrotisseur -1 Stationchef 
-1 Assistent Manager -2 Bartenders 
-1 Kok Entremetier-Saucer -3 Waiters 
-1 Dishwasher and cleaning -1 Banketbakker 
-Mester tin 2 aña di eksperensia 
Por manda CV na: 
macaroca.madeirarestaurant@gmail.com 


òf por yama 717-4688 entre 11:30 pa 3:00 atardi 


Reunion Interparlamentario di Reino 
na Kòrsou (IPKO) 


a establesé den e paketenan 
di pais, inkluso entre otro 
riba e tereno di enseñansa, 
klima i medioambiente, i 
tambe protekshon di dato. 
Ademas e delegashonnan 
lo kontinuá kombersashon 
tokante pasado di sklabitut 
i impakto di historia ko- 
lonial awendia. Esaki ta 
kontinuashon di e komber- 
sashonnan den reunionnan 
di IPKO anterior. Dentro di 
IPKO, parlamento di Kòr- 
sou riba 2 di mart ta organ- 
isá un bishita di trabou pa 
tur delegashon den kuadro 
di pasado di sklabitut i ko- 


lonial. 


Boneiru 
Rondó di IPKO ta rea- 
lisá vários bishita di tra- 
bou. Promé ku IPKO, riba 
djadumingu 26 i djaluna 27 
di febrüari, e delegashon 
hulandes lo hiba un bishita 
di trabou na Boneiru. Te- 
manan manera e plan di 
naturalesa i medioambiente 
nobo, maneho di awa, inun- 
dashonnan resien, maneho 
di shushi, bibienda sosial 
i klima i sostenibilidat ta 
pará sentral. 


Delegashon 
Di parti Eerste Kamer 
lo ta presente Paul Rosen- 
möller (GroenLinks) vise 
lider di delegashon i presi- 
dente di komishon fiho di 
Relashonnan den Reino, 
Annemarie Jorritsma-Leb- 
bink (VVD),Ria Oomen- 
Ruijten (CDA),Jeroen Re- 
court (PvdA)i Peter Nicolai 
(Partij voor de Dieren) 
Tweede Kamer lo ta 
representá 
pa 
Mariëlle 
Paul lider di delegashon 


i presidente di komishon 
fiho di Relashonnan den 
Reino, Roelien Kammin- 
ga (VVD), Jorien Wuite 
(D66),Habtamu de Hoop 
(PvdA), Kauthar Bouchal- 
likh 
(GroenLinks),Liane 
den Haan (Fractie Den 
Haan) i Sylvana Simons 
(BIJ1) 
Tambe lo tei presente 
grifi nan di tantu Eerste i 
Tweede Kamer kendenan 
ta Tim de Lange (Tweede 
Kamer) i Fred Bergman 
(Eerste Kamer) 


IPKO 
E Reunion Interparla- 
mentario di Reino (IPKO) 
ta e struktura di reunion di 
parlamentonan di e paisnan 
den Reino hulandes. 
Delegashon di Parla- 
mento General i di Parla- 
mento di Aruba, Kòrsou i 
Sint Maarten ta reuní dos 
biaha pa aña, un biaha na 
Hulanda i un biaha rota- 
tivo na un di e islanan ka- 
ribense, tokante temanan di 
interes pa e paisnan dentro 
di Reino. 


S.R. International N.V. 


ta buska 
1 elektro-technicus 
1 manager 


Pa mas inf. tel. nr 701-1713 


Garage J.R. B.V. 


ta buska 
1 spuitdó di outo/ 1 sakadó di sla 
-mester tin espesialidat den diseño gráfiko 
-4 aña di eksperensia i diploma 


Inf. tel. nr 788-4852 


Kunuku Arawak B.V. 


ta buska 
1 elektro-monteur 


Pa mas inf. tel. nr 717-4675 


Mario’s Holding B.V. 


ta buska pa Restaurant 
-1 Stationrotisseur -1 Stationchef 
-1 Assistent Manager -2 Bartenders 
-1 Kok Entremetier-Saucer -3 Waiters 
-1 Dishwasher and cleaning -1 Banketbakker 
-Mester tin 2 aña di eksperensia 
Por manda CV na: 
macaroca.madeirarestaurant@gmail.com 


òf por yama 717-4688 entre 11:30 pa 3:00 atardi 


IM Contractors Bonaire 
B.V. 


ta buska 
- 1 assistent-manager 


Inf. tel. nr 777-8874 


Siña di bo historia, kultura i 
naturalesa 
TELBO kanal 70 Flamingo TV kanal 23 

KRALENDIJK -- In- 
vestigadónan di Wagenin- 
gen Unisversity & Research 
i Universidat di Amster- 
dam, a deskubrí un mata 
invasivo ku ta kompetí ku 
un kimakima indígeno. E 
espesie di yerba di laman 
‘Halophila stipulacea’ ta 
hopi eksitoso den kolo- 
nisashon di áreanan nobo 
den Laman Mediteráneo i 
den Karibe. 
E yerba di laman por 
plama pa motibu ku hopi 
fragmento chikitu ta kibra 
kita afó, keda na bida hopi 
tempu largu i alkansá áre- 
anan nobo pa medio di drif 
bai ku koriente di laman. 
Den e artíkulo nobo 
‘Battle for the mounds: 


Yerba di laman invasivo ta kompetí 
ku kimakima indígeno 


Niche competition between 
upside-down jellyfish and 
invasive seagrass’ den e re- 
vista sientífiko Ecology, e 
investigadónan ta deskribí 
kon nan a deskubrí ku e 
yerba di laman invasivo ta 
usa seritu chikitu ku bestia 
ku ta koba manera kabaron 
òf lol’i awa ta traha, komo 
punto di salida pa krese 
den áreanan nobo. E seritu- 
nan akí ta ofresé espasio i 
klaridat, un ambiente ideal 
pa e yerba di laman. For di 
einan e mata invasivo por 
plama atraves di e kama di 
yerba di laman. 


Sitionan hopi gustá 
Pero e investigadónan 
a deskubrí ku esaki por 


okashoná problema tambe 
pa espesienan indígeno. “E 
kimakima ariba abou (Cas- 
siopea spp), ta drumi riba 
su lomba, pasobra tin alga 
fotosintétiko den su tengla- 
nan. P’esei e kimakimanan 
akí tin mester di klaridat 
tambe i nan gusta per- 
manesé na sitionan habrí, 
manera e seritunan sin nada 
riba nan,” segun Fee Smul- 
ders, ku ta serka di optené 
su título komo dòktor na 
Wageningen University & 
Research i kende ta e outor 
prinsipal di e investigashon 
akí. 
Durante algun tempu 
e studiante pa Master of 
Science, Naomi Slikboer, 
a sigui e seritunan akí i el 


a nota presensia di tantu e 
kimakimanan komo e yerba 
di laman invasivo na Kòr- 
sou. El a deskubrí ku na 
kuminsamentu tabatin hopi 
kimakima riba e seritunan, 
pero ku na final mayoria di 
e seritunan tabatin yerba 
di laman invasivo ta krese 
riba nan. 


Kimakima ta muda 
Pa motibu di binida di 
e yerba di laman, e kima- 
kimanan mester muda mas 
biá i posiblemente nan ta 


pèrdè nan habitat. Mas aleu 
e investigadónan ta spera 
ku e interakshon entre e 
yerba di laman invasivo i 
e seritunan lo sòru pa un 
kama di yerba di laman 
dinámiko i instabil, loke ta 
desbentahoso pa e yerba di 
laman indígeno balioso. 
Smulders: “Ta impor- 
tante pa vigilá e espesie 
eksótiko akí bon i investigá 
su influensia riba tantu e 
espesienan indígeno komo 
riba henter e paisahe bou di 
laman.” 


Investigashon pa loke ta trata e área di biba di e kima- 
kima indígena ariba abou den área karibense (Fuente: 
Erik Wurz) 


KRALENDIJK 
-- 
Kanal di televishon NOS- 
TV a start djaweps anochi 
ku un siklo di programa re- 
lashoná ku elekshonnan pa 
un Konseho Insular nobo 
ku ta bai skohe 15 di mart. 
Eksperto di media, Jeri- 
cette Moniz, ta presentá e 
programa. 
Den e promé transmi- 
shon a invitá dos represen- 
tante di Partido Demokrat. 
Tabata trata di e lider polí- 
tiko di partido, Clark Abra- 
ham i e number ocho riba 
e lista di kandidato, Gianni 


Tur dia di siman te ku elekshon 
Programa Boneiru ta Vota na NOS-TV 


van der Heuvel. 
Tambe tabata invitá den 
studio 
sikólogo 
Harald 
Linkels, ku huntu ku ABC 
Online Media a hasi un in- 
vestigashon e último dos 
simannan pa loke ta trata 
e komportashon di voto 
planiá i e motivashon su 
tras. 
Linkels a splika e inten- 
shon di e investigashon, ku 
tabata konsistí di un enkue- 
sta den kombinashon ku 
mas ku 100 enkuesta kara 
ku kara. 
Den e programa ta usa 


tantu hulandes komo papia- 
mentu, di manera ku mas 
hende por sigui e programa. 
A trata entre otro e plan 
i ambishonnan di Partido 
Demokrat, pero tambe e 
motibunan ku partisipan- 
tenan ta trese dilanti pa vota 
riba un partido. 
Linkels a splika ku un 
gritu ku ta tende hopi ta e 
deseo pa kambio. Tambe 
hopi partisipante ke mira 
mas hóben den polítika. 
Den tantu e enkuesta on- 
line komo den e enkuesta 
kara ku kara, e partido di 


Abraham a sali komo un 
ganadó potensial di e elek- 
shonnan. 


Positivo 
Ounke e programa a 
kuminsá mas lat ku ta- 
bata planiá i tambe a pasa 
tempu, e diskushonnan ta- 
bata bibu i hopi reakshon a 
drenta. Un opservadó a hasi 
e pregunta di kon no por 
haña programanan di par- 
tido niun kaminda. 
Segun Abraham, su par- 
tido ta duda pa presentá nan 
programa komo esun pro- 


mé, pasobra den pasado por 
a mira ku un partido kon- 
trali a adoptá e puntonan di 
lansa mesora. 
Linkels a remarká ku 
riba e isla tin mas i mas 
votadónan di orígen hulan- 
des presente. 
Nan ta duna di konosé 
ku nan tin hopi problema ku 
e echo ku no por haña pro- 
gramanan di partido. “Ta 
trata hopi biá di votadónan 
nobo i nan no tin idea pa 
kiko e diferente partidonan 
ta para pe,” Linkels a re- 
marká. 


KRALENDIJK 
-- 
Djárason 22 di febrüari 
den oranan lat di atardi, 
polis a tene un kontròl di 
tráfiko planiá riba Kaya 
Industria. Durante di e 
kontròl a para i kontrolá 
un total di 18 vehíkulo. 
A duna un total di 
3 prosèsverbal, dos pa 


Kontròl di tráfiko planiá 


manehá sin seguro bálido 
i un pa kore sin plachi di 
number. Kuerpo Polisial 
Karibe Hulandes, KPCN, 
ta hala atenshon di un i tur 
pa nan tin e dokumentunan 
nesesario manera menshoná 
na òrdu. Tambe ta konsehá 
estriktamente pa kumpli ku 
e reglanan di lei di tráfiko. 


Ku esaki ta kontribuí na 
un tráfiko seif i sigur riba 
e isla. E periodo benidero 
ta bai tene kontròl regular- 
mente, kaminda ta aktua 
ku man duru na momentu 
ku no tin e dokumentunan 
na òrdu i tambe si no ta 
kumpli ku reglanan di trá- 
fiko. 

Kruseronan di bishita 
serka nos 


Jewel of the Seas ta un 
krusero di klase Radi- 
ance operá pa Royal 
Caribbean. A kompletá 
e barku den primavera 
di 2004. Su biahe in- 
ougural tabata na mei 
di e mesun aña. 
Jewel of The Seas a 
operá inisialmente for 
di Roma (Civitavec- 
chia), Italia, pa e is- 
lanan griego den La- 


man Mediteráneo te na 
novèmber 2016. 
A re-ubiká e barku pa 
nabegá for di San Juan, 
Puerto Rico pa desti- 
nashonnan den Karibe. 
Na mart 2019 e barku 
sali for di Karibe pa 
Mediteráneo, kaminda 
e tabata operá krusero 
den e Islanan Griego 
for di desèmber 2019. 
Su 
base 
tabata 
na 


E dianan aki kasi tur dia tin barku di turista, krusero, di bishita den haf 
di Kralendijk. Pero nos no sa masha di nan. Nos ta mira nan komo djis 
un barku di turista mas. Pero nan tin nan historia. Den un seri di artíkulo 
BONERIANO ta dediká atenshon na e barkunan aki. Añanan pasá tambe a 
hasi esaki den Extra, pero tabata otro tempu i otro barku. 


Dubai i a operá krusero 
den Golfo Pèrsiko. 
Na aprel 2016 Jewel of 
the Seas a haña un re- 
modelashon kompleto 
na balor di £20 mion. 


Corona 
Dia 11 di mart 2020 e 
barku a drenta e termi- 
nal di krusero di Dubai 
ku dos pasahero ku ta- 
bata sufri di problema 


respiratorio. 
Despues 
ku a pone e barku pone 
den karantena, e resul- 
tadonan di e tèstnan 
di e dos pasaheronan 
malu a resultá negativo. 
E barku a risibí e apro- 
bashon pa sigui su de- 
stino. 
Sinembargo komo ku 
hopi terminal di haf a 
kuminsá sera, Jewel of 
the Seas a keda Dubai 
durante e durashon di 
e krusero, Royal Carib- 
bean a duna e pasa- 
heronan nan sèn bèk i 
a permití usa e barku 
komo hotèl. 
Dia 29 di aprel 2020, un 
elektrishèn polako di 27 
aña a bula for di bordo 
for di 12 dèk miéntras e 
barku tabata ankrá ser- 
ka di Korfu, Gresia. 
Te fin di aprel 2021, 
Jewel of the Seas ta- 
bata ankrá na Pole Bay, 
banda di kosta di Dor- 


set, na Reino Uni, pas- 
ando dor di e pandemia 
di Covid-19. Manera ku 
e otro kruseronan den 
e área, e barku tabata 
hasi bishita okashonal 
na haf di Southampton 
pa buska suplimentu i 
gasolin. 
For di 3 di mei 2021 el 
a bai direkshon di Cádiz 
na Spaña. Jewel of the 
Seas a keda mirá re- 
sientemente di dòk na 
Firth of Forth na Es- 
kosia. 


Entretenimentu 
Jewel of the Seas tin 
12 dèk i un kantidat di 7 
restorant. Su largura ta 
293 meter i tin un han- 
chura di 32 meter. E 
barku por karga 2.191 
persona i tin 852 miem- 
bro di tripulashon. 
Na bordo di Jewel of 
the Seas por tuma en- 
tre otro lès di yoga den 
e sala di gimnasia. Òf 
por skohe pa relahá 
den pisina. Tin un pisina 
spesialmente pa adulto 
ku yakuzi i zona di re- 
lahashon.Ku 
diferente 
tienda riba bordo, tin 
hopi opshon pa kumpra 
kos di luho. 
Tambe por partisipá na 
show di wega, kurso 
kulinario òf lès di salsa. 
Muchanan 
por 
pasa 
tempu den un di e klup- 
nan pa mucha. 


Jewel of The Seas 

Awèl sí. Pader Mark mester sòru 

Manera mi ta mira, pronto 
misa di Coromoto lo haña 
su torno bèk Tonchi. 

**STINAPA 
‘shame 
on you’ dor di laga kita e 
tapeit na waf di dòkter na 
Parke Tului ku por a tapa 
tur e piedranan ku tabata 
sali i tabata trese su peli- 
gernan kuné. Esaki tabata 
un gesto di esnan ku pone 
tapeit nobo na Rincon dor 
di a bin pone tapeit aki riba 
waf ku tabata difísil i peli- 
groso pa kana ariba. Se- 
gun regla i leinan di ‘orde 
tot handhaving’, ta stipulá 
kiko STINAPA por i no por 
i kon leu su outoridat ta bai 
i no por yega kita kos sin 
tin outoridat huntu kuné 
ku ta polis i supervishon 
i mantenshon di lei. Poko 
vèrkènner ta mustra poder i 
outoridat kontra lei i ta kita 
e tapeit. Nan a haña e tarea 
ei dor di nan superior. Ta- 
batin un denunsia hasí kon- 
tra e ponementu di e tapeit 
ei nan si enbèrdat e ta ilegal 
mester tin verbal trahá, esei 
a sosodé e ora ei. STINA- 
PA ta avisá esnan ku a pone 
pa nan kit’é. Unda ta sali 
ku poko vèrkènner ta tuma 
outoridat den nan man. Si 
bo ta polis èkstra ordinario, 
bo tarea ta pa sostené man- 


Mi opinion 


Pa: Robert Domacassé 
tenshon di derecho, no pa 
tuma outoridat den bo mes 
man. Splikando esnan ku 
posiblemente a kometé un 
infrakshon kontra lei ku ta 
pará den artíkulo 2 di lei 
di direkshon i protekshon 
di awa bou di laman i riba 
tera, pa nan korigí esei pa- 
sobra no tin pèrmit pa hasié 
i lo por ta kontra naturalesa, 
etc. Ora abo komo STINA- 
PA tin maneho bo tabatin e 
waf ei registrá komo kibrá 
i ku tin keda drechá paso- 


bra e por ta peligroso. Boso 
tabata bezig ta lòbi pa haña 
finansiamentu pa a drecha e 
waf ku ta kai dirèkt bou di 
bo maneho. Ora bo no hasi 
esei, bo ta haña ku esnan ku 
ta usa e fasilidat i ku ta mira 
e peliger tur dia ta purba 
moda di lapi kos. 
Aki ta otro muestra ku 
nos isla ta mas protehá pa 
su naturalesa i dos pida ko- 
ral i ku e hende mes. Nos 
gobièrnu ta hasi algu ku 
esaki. 


KRALENDIJK – Bo- 
neiru a bolbe drenta aña 
sin Bristol, e libreto asina 
stimá pa hopi boneriano 
di e generashonnan mas 
bieu. No ta parti Bris- 
tol mas pa sigur dos aña 
kaba na Boneiru, ni na 
Kòrsou. Tòg tin algun 
pais suramerikano i sen- 
troamerikano ku por haña 
Bristol. Komersiantenan 
chines na Boneiru a mira 
un buraku den merkado i 
ta bendiendo Bristol pa 5 
dòler. Parse ku nan ta bai 
manera pan kayente. 
‘Almanaque Pintores- 
co de Bristol’, pasobra 
t’esei ta su nòmber ofisi- 
al, a bira parti di e kultura 
boneriano. Pero su nòm- 
ber popular ta simple- 
mente Bristol. 
Bristol ta un almanak 
publiká pa Lamman & 
Kemp-Barclay, establesé 
na New Jersey. E alma- 
nak aki ta eksistí ya kaba 
pa masoménos 185 aña. 
Por a haña Bristol 
ántes den luna di desèm- 
ber komo regalu serka e 
diferente tiendanan ku ta- 
batin riba e isla aki. Riba 
e kaft patras di Bristol 
tabatin un aviso di e ne- 


Bristol optenibel 
pa 5 dòler 


goshi konserní. 
Bristolnan na Boneiru 
tabata 
optenibel 
entre 
otro pa e tiendanan Casa 
Roys di Ròrò i 'Aki mi 
ta” di Yaspu Provence. E 
tienda aki tabata keda nèt 
na e skina konosí aktual- 
mente komo Kaya Papa 
Cornes-Kaya Korona. 
Bristol tabata un fuente 
di informashon suma- 
mente importante pa nos 
bonerianonan di ántes. Pa 
piskadónan por ehèmpel 
tin e sekshon di 'Los me- 
jores dias para la pesca', 
un konseho ku nan tabata 
sigui pertinentemente ora 
ku disidí di bai piska. 
Bo ta haña den Bris- 
tol fecha di fiestanan re- 
ligioso i posishonnan di 
luna. Kunukeronan tabata 
sigui e último sekshon aki 
mashá djaserka, pa asina 
sa ki dia por a kap palu pa 
traha staka òf kinichi pa 
boto, sin ku esakinan ta 
putri despues. 
E último negoshi na 
Boneiru ku tabata buska 
Bristol pa distribuí na 
Boneiru tabata Botica 
Bonaire. Despues ku el a 
sera no por a haña Bristol 
mas riba e isla aki. 

Ezone a selebrá 10 aña di eksistensia 


E kompania ku ta atendé ku karga EZONE, a selebrá 10 aña di eksistensia. Bart Fielmich, doño di e kompania na Boneiru a konta ku ta 10 
aña di trabou duru, pero el a logra pone e kompania den tòp kaminda e ta. 
“Na Boneiru nos ta atendé ku mas karga, ku ta yega Kòrsou, Aruba i Sint Maarten. Esaki ta hasi nos esun mas grandi den e area aki. EZONE 
ta risibi karga 2 bia pa siman ku avion direktamente for di Merka.Mi ta orguyoso di mi mes, di a logra asina hopi ku EZONE na Boneiru, 
“Bart a bisa. 
Carl Fielmich, yu di Bart, a bisa di ta orguyoso di su tata i huntu ku koleganan, ta trabou tin pa mantené nan servisio tòp. Durante e anochi a 
entregá premio na klientenan ku a partisipá den EZONE su kampaña. Tabatin show di Majorèt , The Boyz Brasbènt, i un agrupashon musikal. 

E temporada akí ta temporada ku kama grandi di sargassum ta yega kosta di Bo- 
neiru i ta drenta bahia. STINAPA konsiente di e daño ku sargassum ta hasi na 
ambiente marino, for di delantá a pone bum den bahia di Lac i na Lagun. Na Wa- 
shikemba sinembargo no a pone bum pa asina e sargasuum no por yega riba bich 
i e foto ta duna bista kla kon kama grandi di sargassum a pega riba e bich. 


Sargassum a bolbe yega kosta 


KRALENDIJK 
– 
Djakanan ta festehá den 
Playa. Tambe den otro 
barionan, 
spesialmente 
banda 
di 
supermerkado 
i restorant, por mira nan 
moveshonnan spesialmente 
anochi. Kisas no por papia 
ainda di un plaga di djaka, 


Djaka ta festehá den Playa 


pero mirando kuantu reak- 
shon tin den komunidat, no 
falta mashá. Den e área na 
unda ofisina di BONERI- 
ANO ta situá regularmente 
por mira djaka pafó, spesi- 
almente den oranan di ano- 
chi, anke no tin restorant òf 
supermerkado dirèkt den 


serkania. De bes en kuando 
ta topa djaka morto tambe, 
loke ta produsí holó hopi 
malu. 
Manera e siman aki 
mes. Un indikashon ku tin 
hopi djaka dedusí for di 
deklarashonnan ku direktor 


di Telbo, Gregory Colina, 
a hasi den e programa Ak- 
tualidat resientemente. El a 
splika ku djaka ta komien- 
do kabelnan di faiber di e 
kompania spesialmente den 
área di Playa. 
Nan mes komo kom- 


pania ta trata di kombatí e 
animalnan maligno aki. 
Loke por ripará ta ku por 
mira djaka hopi grandi, mas 
grandi ku esnan kustumbrá 
riba e isla. Interesante pa sa 
si barkunan ku ta yega e isla 
aki por ta tresiendo djaka. 


Radio Mega Hit FM ku studio nobo 


K R A L E N D I J K - 
-Djaweps 
atardi 
Radio 
Mega Hit FM a ofisialisá 
nan studio nobo situá na 
Club Trocadero Bonaire. 
Despues di un temporada 
di trabou, a logra pone tur 
aparato den e edifisio i ta 
den aire direktamente for di 


sentro di siudat. 
E kolaborashon entre 
Mega Hit FM i Club Tro- 
cadero Bonaire ta pa na 
momentu tin presentashon 
di DJ òf bandanan na e 
Club, Mega Hit FM trans- 
mití esaki. Ron Gijzen di 
Mega Hit FM a bisa for di 


aña pasá e pregunta a bin 
pa Mega Hit FM bin ku un 
studio na e Club. 
“Nos deseo tabata pa 
sinta kaminda tin hende, 
moveshon i aktividat. Awor 
nos a logra e paso aki. Sigur 
e ta nifiká hopi pa nos ra- 
dio. 


Mi ta gradisí gerente di 
Trocadero, ku a pèrkurá pa 
e fasilidat ta stabil. Aparte 
di tin e studio aki, nos ta 
mantené e studio banda di 
Vos di Boneiru. 
Ta bai atendé programa 
na e radio for di ámbos si- 
tio.” Durante e atardi Ron 


Gijzen, Ferry Maat i Cas 
de Ruiter a hiba palabra. 
Despues a tuma lugá kòr- 
tamentu di sinta, ku tabata 
na enkargo di Ferry Maat, 
e ikono di `Mister Soul 
Show`. Invitadonan tabatin 
oportunidat pa drenta e stu- 
dio nobo. 

Ofisina di Extra i BONERIANO ta manera un 
parke di bestia. Tin yuana, totèki, trupial, chuchubi, 
prikichi i asta lora. Tambe djaka. Tur ta pafó i nan ta 
atraé pa un palu di guyaba ku e dianan aki tin fruta 
atrobe. E dos prikichinan riba e foto aki ta manera 
amigu di Velli i Maya, miembronan di redakshon di 
BONERIANO. Nan ta djis sinta kome guyaba riba 
tralinan na bentana. Nan no ta stroba niun hende i 
niun hende no ta stroba nan. Bestia den harmonia 
ku hende. 


Amigunan fiel di 
BONERIANO 


Farid Ayubi di Sunrise Tour tin su forma úniko ta atendé 
ku turista. Su tournan ta diferente i ta bishitá diferente 
sitio úniko, kompará ku tournan tradishonal. Su amor 
pa bestia tambe ta dun’é un toke úniko momentu ku e 
ta duna splikashon na turistanan. Riba e foto por mira 
Farid huntu ku su yega Freddy, miéntras turistanan ta 
gosa i saka potrèt. 


Farid i su yave Freddy 


KRALENDIJK- Trabounan na Misa La Birgen di Coromoto ta avansando. Ya pa 
algun siman a kuminsa ku trabou pa remplasá e klòk di e misa di Antriol aki. Por nota 
klaramente kon e trabou ta kanando. 


Trabounan na Misa La Birgen 
di Coromoto 

ARUBA 
KÒRSOU 


WILLEMSTAD 
-- 
Esun ku no a deshasí di e 
konstrukshon òf e stelashi 
ku e mes a konstruí kantu 
di ruta di karnaval promé 
ku djadumingu awor 3’or 
di mèrdia, lo no haña pèr- 
mit otro aña. 
Esei gobièrnu di Kòr- 
sou ta informá den un 
deklarashon di prensa. Ta 
trata di stelashinan riba ka- 
minda públiko, pero tambe 
konstrukshonnan ku a kon- 
struí riba tereno privá. Ma- 


Djadumingu último dia pa deshasí di stelashi 


terialnan ku no ta uza mas 
mester tira afó na un mane- 
ra legal, òf tuma nan bèk. 
Mester limpia e sitio kamin- 
da a konstruí konstrukshon- 
nan pa karnaval kompleta- 
mente. Tim di Prekario ta 
konsehá doñonan di pèrmit 
pa dokumentá i saka pòtrèt 
di kaminda nan a limpia 
kompletamente. 
Por usa esakinan pa 
mustra otro aña ku e aña akí 
a deshasí di tur kos i limpia 
e lugá kompletamente. 


WILLEMSTAD – Den 
kuadro di e programa di 
reforma i e ‘Landenpak- 
ket’ konforme programa di 
ehekushon Kòrsou a traha 
riba un Nulmeting pa ense- 
ñansa dor di Inspekshon 
di enseñansa di Kòrsou i 
Hulanda. 
Resientemente 
a finalisá erapòrt final 
‘Doorlichting/Nulmeting’ i 
a entreg’é di forma ofishal 
a Minister di Enseñansa, 


Min van Heydoorn a risibí 
Rapòrt `Nulmeting` 


Siensia, Kultura i Deporte 
(ESKD) sr. Sithree van 
Heydoorn. 
Minister di ESKD sr. 
S.van Heydoorn huntu ku 
e Organisashon di Maneho 
i e Sektor di Enseñansa i 
Siensia lo trata i diskutí e 
rapòrt final internamente 
pa despues Minister S. 
van Heydoorn duna su 
reakshon di maneho riba e 
rapòrt. 


WILLEMSTAD– Mi- 
nister Charles Cooper ta 
partisipá ku Gobièrnu di 
Kòrsou a postulá Dr. Al- 
bert Martis, Direktor di 
Servisio 
Meteorológiko 
Kòrsou, komo kandidato 
pa e siguiente Sekretario 


Komo Sekretario General di WMO 
A postulá Dr. Albert Martis pa kandidato 


General di e Organisashon 
Mundial di Meteorologia, 
esta World Meteorologi- 
cal 
Organization(WMO). 
Durante di e kongreso di 
WMO na mei próksimo e 
elekshon lo tuma lugá. 
E postulashon ofisial a 


tuma lugá dia 24 di febrüari 
2023 na e ofisina prinsi- 
pal di WMO na Geneve, 
Swisa dor di Minister 
Charles Cooper, den kom- 
pania Sekretario General 
di Ministerio di Tráfiko, 
Transporte i Planifikashon 
Urbano (VVRP), Sr. Puri- 
el, Minister Plenipoteniaro 
di Korsou sr C. Manuel, i 
Hefe di Kabinèt di Minister 
Cooper, Sra. Pikerie. Esaki 
ta un primisia i un echo 
históriko, komo ku ta pro- 
mé biaha den historia ku un 
isla di Karibe, ku ta di ta un 
‘small island development 
state’, ta postulá un kandi- 
dato pa un funshon haltu 


asina na WMO. 
Anteriormente na 2019 
a elegí Dr. Albert Martis 
komo Segundo Visé Presi- 
dente di WMO durante di e 
di 18 kongreso di Meteoro- 
logia Mundial. Esaki ta su 
promé término den e puesto 
di Vise Presidente di WMO. 
Dr. Albert Martis ta alabes 
representante permanente 
di Kòrsou i Sint Maarten pa 
WMO for di 2010. Di 2008 
pa 2010, el a funshoná 
komo Direktor di Servisio 
Meteorológiko di Antias i 
Aruba, i tabata represen- 
tante permanente di Antia 
i Aruba pa WMO. Promé 
ku esaki, di 2000 pa 2007, 


Dr. Martis tabata hefe di e 
divishon di investigashon 
di Servisio Meteorológiko 
di Antia i Aruba. 
For di e tempu ei (2000), 
te ku awor el a sirbi WMO 
komo eksperto i miembro 
di diferente grupo di tra- 
bou, komishon, i komité. 
Despues di a optené su 
Masteria den Siensia di 
Físika na Universidat di 
Nijmegen na Hulanda na 
1994, Dr. Martis a komple- 
tá su dòktorando den Físika 
Atmosfériko na Universi- 
dat di Bonn na Alemania na 
1998. 
E ta outor i ko-outor di 
diferente publikashon. 

ARUBA 
STATIA/SABA/ST. MAARTEN 


THE BOTTOM – 
E régimen di WIPM 
tin kurashi pa papia to- 
kante e oportunidatnan 


FORT BAY – Dave 
Levenstone di United Peo- 
ple Movement (UPM), ta 
denunsiá destrukshon di 
material di propaganda di 
e partido. El a move den 
hopi kampaña polítiko i un 
kos el a biba kuné, ta pa 
no destruí material di par- 
tidonan opositor, loke e ta 
konsiderá hopi baho. 
Mas ku un siman pasá, 
segun Levenstone, un ban- 
dera koló di su partido a 


Dave Levenstone di UPM ta denunsiá 
Destrukshon material di propaganda 


bin ta bula na un kònteiner 
na entrada di Fort Bay riba 
propiedat privá i djabièrnè 
anochi un òf mas hende a 
kita e bandera i bent’é den 
kliko djis serka. 
E bandera ta propiedat 
privá riba propiedat privá, 
Levenstone ta skirbi. “Pú- 
blikamente mi ta hasi un 
yamada na lidernan di par- 
tidonan polítiko pa pidi nan 
hende pa no destruí propie- 
dat di otro.” 


Levenstone: “Nunka mi 
lo trata na destruí ningun 
material polítiko pasobra 
material di kampaña ta 
kosta sèn. Di kon mester tin 
miedu di un bandera sim- 
pel. 
Entre tantu e bandera ta 
bèk kaminda e tabata i tam- 
be a pone kámara djis pegá. 
Ta hopi tristu pa nos yega 
asina leu riba un isla chikitu 
manera Saba. Ta miedu nan 
tin di un simpel bandera.” 


WIMP tin kurashi 


ku ta benefisiá tur hende. 
Bèrgwensa pa usa tipo di 
ekspreshonnan asina ku 
no ta bèrdat. Puntra e hopi 


restorantnan rònt e isla 
sí nan ta benefisiá. Esaki 
e lider polítiko di Unit- 
ed 
People 
Movement 
(UPM), Dave Levenstone 
ta skirbi. 
Levenstone ta skirbi: 
“Masha poko a benefisiá 
i mi ta spera ku nan ta 
pone atenshon na loke ta 
pasando na Aruba. Pues 
Croes a drenta KIA dja- 
mars pa sinta tres aña di 
kastigu.” 
Levenstone ta pidi pa 
dun’é e oportunidat dia 
15 di mart pa lanta bos di 
e siudadano di Saba for 
di suela den Konseho In- 
sular. E por garantisá tur 
hende ku e no ta un stèm- 
pel di rùber i no tin mester 
di ningun treinen. E ta kla 
pa duna ful presentashon. 


THE BOTTOM – Kon- 
testando e kantidat kresiente 
di demanda pa biaheronan 
pa buska destinashonnan 
eko-amikal, Saba ta hunga 
un ròl importante dentro di 
su naturalesa vírgen, invi- 
tando huéspetnan pa #Fin- 
dYourselfInSaba. 
Komo parti di un kampa- 
ña di merkadeo nobo ‘Find 
Yourself in Saba’, Ofisina 
di Turismo di Saba ta re- 
presentá durante e show di 
aventura na Toronto, Ca- 
nada, di 24 pa 26 febrüari i 
partisipashon na Heineken 
Regatta na St. Maarten, ku 
un stènt di 2 pa 5 di mart. 
Na e show na Toronto i 
e regata na St. Maarten, ta 
bai tin un akshon di skèn 
i gana, kaminda hende- 
nan por partisipá pa gana 
premio manera estadia na 


Lansamentu kampaña ‘Find Yourself in Saba’ 


hotèl, workshop di arte, 
buseo, tèst di ròm i pak- 
etenan di trep di un dia. 
E akshon di skèn i gana 
ta patrosiná pa partnernan 
di e isla manera Juliana’s 
Hotel, Tropics Café, Sea 
Saba, The Studio, Saban 
Rock Living, Aqua Mania 
Adventures, Makana Ferry 
i WINAIR. Partisipantenan 
na e regata ku ta na kamin- 
da tambe lo haña sa mas 
tokante regata i spesialnan. 
Saba lo merkadiá ‘Find 
Yourself in Saba’ durante 
e periodo ku ta bini den 
tur destinashon di merkado 
promoshonal i akshon. E 
isla a bin ta merkadiá resi- 
entemente den Destination 
I Do, Drift Travel Maga- 
zine, MSN.com i Canadian 
TV Show The Social. 
Saba ta den lus komo 


un eskapada sekreto i isla- 
nan skondí den Karibe ku 
ta chèk tur e bòksnan di e 
tendensia di biahe pa 2023. 


Esaki ta proveé eksposi- 
shon i konsientisashon pa 
e isla, direktor di turismo, 
Malinda Hassell, a bisa. 


Adishonalmente Saba ta 
figurá den revistanan di bi- 
ahe di WINAIR i St. Barth 
Commuter, ku ta promové 
e isla komo un destinashon 
realmente magnífiko. Saba 
ta trata den estrecho ko- 
perashon ku partnernan pa 
eksplorá e posibilidatnan 
di kolaborashon ku part- 
nernan den diferente área. 
Esaki ta fortifiká e relashon 
ku e region i ta benefisiá 
inisiativanan interinsular. 


ORANJESTAD (EUX) 
– Sekretario di Estado 
Alexandra van Huffelen 
djabièrnè a primintí Tweede 
Kamer di no tuma pasonan 
robes promé ku e debate ku 
e komishon pa relashon di 
Reino ku su persona tuma 
lugá. E debate ta tokante 
e entrega bèk di e derecho 
di presupuesto na Kolegio 
Ehekutivo i Konseho Insu- 


Van Huffelen ta primintí Parlamento 
No ta tuma paso robes 
na Statia 
lar di St. Eustatius. 
VVD i CDA tin miedu ku 
e mandatario ta implementá 
e desishon pa rekuperashon 
di e demokrasia lokal sin 
Tweede Kamer mira es- 
aki. Djaweps un parti di e 
komishon ku un mayoria 
chikitu a bai di akuerdo ku 
un debate ku van Huffelen. 
E debate ta tuma lugá dia 8 
di mart. 


15 
Djasabra 25 febrüari 2023 


ARUBA 
HULANDA 


AMSTERDAM – Djára- 
son mainta eks Minister 
Cora van Nieuwenhuizen a 
bin tende ku e tin kanser na 
pechu. Esaki e eks Minister 
ta laga sa riba Twitter. 
“E ta pasa den mi kabes 
desde ku mi a bin tende 
djárason mainta ku mi tin 
kanser na pechu,” Nieu- 
wenhuizen ta skirbi. “E 
guera kontra esaki awor 
ta mi dilanti. Tur otro kos 


DEN HAAG - Breda i 
Tilburg por kuminsá komo 
promé ku otro munisipi- 
onan ku benta di mariwana 
kultivá legal. Nan por ku- 
minsá ku tèst di mariwana, 
pa despues otro partisipan- 
tenan dentro di seis luna 
tambe por djòin. 
Esaki Minister Kuipers 
di Salubridat Públiko, a 
bisa Tweede Kamer. “Nos 
ta hasi un fase di inisio pa e 
dos munisipionan akí, pero 
nos ke pa e otro munisipi- 
onan tambe djòin despues 
di seis luna,” e mandatario 
di D66 ta konta. 
E tèst di mariwana pa 
hopi aña ta lanta difísil- 
mente for di tera, entre otro 


DEN HAAG – E dòk- 
ter suplente ku a hinka 
djamars den un práktika 
di dòkter di kas na Den 
Haag, ainda ta drumí den 
e seshon di kuido inten- 
sivo, Omroep West ta 
informá. Un hòmber di 
38 aña di mesun siudat ta 
detené komo sospechoso. 
“Nos a spanta hopi dor 
di e insidente violento,” 
un bosero di Hadoks, un 
organisashon di dòkter- 
nan di kas den e region 
Den Haag, ta bisa. E tin 
hopi impakto, na promé 
instante riba e víktima i 
su famia, pero tambe riba 
e trahadónan di e klínika. 
Djamars mainta den 


Eks Minister van Nieuwenhuizen diagnostiká 
ku kanser na pechu 
awor por lo pronto pues ta 
bini ménos dilanti.” 
Van 
Nieuwenhuizen 
desde 2021 a sali for di e 
gabinete demishonario di 
e tempu ei. Despues el a 
fungi komo presidente di 
Vereniging Energie-Neder- 
land, e organisashon di ne- 
goshi pa empresanan di en- 
ergia grandi manera Essent, 
Eneco, Shell, Gazprom i 
Vattenfall. 


Breda i Tilburg por kuminsá komo promé 
ku tèst di mariwana 


pasobra 
e 
kultivadónan 
selektá no por a kumpli ku 
e kondishonnan stipulá pa 
Gobièrnu na tempu. 
Kuipers ta bisa en espera 
ya ke kuminsá ku Breda i 
Tilburg. Ta trata di un fase 
di inisio di e eksperimento. 
Na Breda i Tilburg por en- 
tregá e promé na kòfishòp. 
Sí tin kondishonnan, e min- 
ister ta konta. E meta ta pa 
kuminsá ku un eskala chiki- 
tu den un kantidat di muni- 
sipio limitá Esaki por ku 
un stòk limitá di 500 gram 
di mariwana pa kòfishòp, 
pa un durashon máksimo 
di seis luna. Por start mo- 
mentu ku tres kultivadó ta 
kla. Esaki ta e kaso fin di e 


aña akí, e minister ta spera. 
I ta bini un paro momentu 
ku surgi problemanan serio 
pa siguridat públiko. 
E minister ta bisa na mei 
ta spera un proposishon pa 
partisipashon di un muni- 


sipio di Amsterdam. Ku e 
tèst di mariwana, Gabinete 
ke investigá sí entrega di 
mariwana i hash na kò- 
fishòp na Hulanda, por 
keda legalisá i kiko ta e 
efektonan di esaki. 


Gabinete entretantu a 
disidí pa amplia e tèst ku 
un di 11 munisipio, esaki 
mester bira komo preferen- 
sia un siudat. Posiblemente 
esaki lo ta un munisipio di 
Amsterdam. 


Dòkter hinká ainda 
den hospital 


kareda di mitar di diesun 
a hinka un dòkter di kas 
suplente den un klínika 
na Apeldoornselaan, pegá 
ku Zuiderpark. 
Despues a sera e klíni- 
ka. “Nos ta trata mas tantu 
posibel sostené otro den e 
tim. Nos pensamentu ta 
bai prinsipalmente na nos 
koleganan,” e klínika ta 
skirbi riba su web-site. 
Ku ayudo di hende- 
nan ku tabata presente 
a detené e sospechoso. 
Djabièrnè Hues Komisa- 
rio ta disidí sí ta prolongá 
su detenshon preventivo. 
Kiko ta indikashon di e 
insidente, ainda no ta ko- 
nosí. 


ZETTEN – Un mucha 
muhé di 11 aña ku djárason 
a resultá gravemente heridá 
den un aksidente na Zetten, 
a fayesé djaweps debí na su 
heridanan. Esaki polis di 
Gelderland ta informá. 
E aksidente a tuma lugá 


Mucha di 11 aña ta muri den aksidente 


djárason mèrdia riba Wete- 
ringsewal, segun Omroep 
Gelderland, kaminda un 
outo a alkansá e mucha. Po- 
lis ta investigando motibu 
di e aksidente. 
Na Haps na Noord-Bra- 
bant tambe tin menshon di 


un aksidente fatal. 
Un muhé di 87 aña di 
e bario a muri djaweps. E 
tabata riba un baiskel mo- 
mentu ku un outo a alkans’é 
riba Kalkhofseweg. Aki 
tambe polis ta hasiendo in- 
vestigashon. 

ARUBA 
ARUBA 


ORANJESTAD -- E 
indice di “Cuminda & ser- 
vicio di catering” a registra 
un subida di 0.2% na Jan- 
uari 2023, despues di un 
subida di 1.0% na Decem- 
ber 2022. 
E indice di “Cuminda 
na cas” (-0.1%) a registra 


ORANJESTAD – E 
vocero di Chauffeurnan 
di Autobus Uni, sra. Deta 
Croes, a haci un denun- 
cia publico pa e forma con 
cierto miembronan di Cu- 
erpo Policial di Aruba ta 
actua. Un actuacion cu e 
ta bisa ta inaceptabel, mi- 
rando e circunstancianan. 
A privilegia un chauffeur di 
autobus (burachi) mientras 
cu otronan si mester a pasa 
den e procedura normal. 
E situacion cu nan ta pa- 
pia di dje a surgi dia 18 di 
februari ultimo den oranan 
di anochi. 
Esaki a sosode na mo- 
mento cu tur hende ta- 
bata dispone pa regresa 
cas despues di e Parada di 


Come na cas a sali consumidor mas barata 


un caida, unda seis (6) di 
e diesun (11) indicenan di 
e gruponan di cuminda na 
cas a baha na Januari 2023. 
E indice di “Batata, yuca 
y batata dushi” a conoce e 
caida di mas grandi (-7.3%) 
na Januari 2023. 
E indicenan di “Fru- 


ta” 
(-3.1%), 
“Pisca 
y 
otro cum[1]inda di lama” 
(-1.2%) y “Azeta y otro 
productonan traha di vet” 
(-0.9%) tambe a registra 
caida. E subida mas grandi 
a wordo registra den e in- 
dice di “Bebida no-alco- 
holico” (2.1%) na Januari 


2023. 
E indice di “Cuminda 
pafo di cas” a subi cu 1.1% 
na Januari 2023. Na Janu- 
ari 2023, “Cuminda na cas” 
y “Cuminda pafo di cas” 
como grupo, tawata tin 
un subida di prijs di 0.2% 
compara 
cu 
December 


2022 y hunto tawata tin un 
influencia di 0.04 ppt riba e 
CPI, mientras cu e restante 
bienes y servicio hunto a 
experencia un subida di 
prijs di 0.3% y tawata tin 
un efecto di 0.26 ppt riba e 
CPI. 


E ta ruman di hefe policial 
Polis ta privilegia chauffeur di bus burachi 


Carnaval di San Nicolas, e 
chauffeur di Autobus basta 
burachi, cu number B6 esta 
Señor Roland Ruiz, a wor- 


do para door di Polis. 
Ta un secreto publico, 
e chauffeur aki ta ruman 
homber di un alto funcio- 


nario di KPA y cu proble- 
manan serio di consumo 
di alcohol. E chauffeur aki 
despues di a consumi du- 
rante oranan largo bebida 
sterki durante e parada di 
dicho Carnaval na San 
Nicolas a dicidi na final di 
e evento aki subi su bus y 
cuminsa piki pasahero pa 
hiba Playa. 
E momento ey, e tabata 
den un condicion inacepta- 
bel y peligroso pa subi ca- 
minda. 
Ta ora hendenan rond y 
den e autobus a ripara cu e 
meneer aki ta basta bebi a 
dicidi di yama polis vía ce- 
lular urgentemente y a logra 
par’e net dilanti di warda di 
Polis na San Nicolas. 
Aki e chauffeur a iden- 
tifica su mes como ruman 
homber di Edgar Ruiz 
hoofdcomandant di Noord 
y pa please yam’e urgente- 
mente pa e por interveni. 
Polisnan na e momento ey 
a dicidi di no arest’e, ni 
kita su bus, ni pone supla, 
ni dun’e un boet, ni dun’e 
un rijverbod, ni kita su ri- 
jbewijs y a dicidi di dun’e 
un servicio completamente 
gratis y amablemente te na 
su cas coriendo su autobus 
te na Pavia unda e ta biba. 
Mirando e alto peligro- 
sidad cu esaki por a implica 
pa su propio bida, su me- 
sun yiu chikito sinta dilanti 
cual no mag pa ley. 
Loke cu a pasa aki ta- 
bata sumamente peligroso 
pa cu e pasaheronan cu ta 
subi autobusnan tur dia, e 
siguridad riba caminda y e 
bienestar general pa cu tur 


hende entre otro e polisnan 
implica den e caso aki cu a 
yud’e yega cas scondiendo 
locual a pasa. 
E grupo di chauffeurnan 
di bus ta haci un yamada na 
Prome Minister, Minister 
di Husticia, Alto Comisa- 
rio di KPA y Sr. Director 
conhuntamente cu su Man- 
agement Team di e Depar- 
tamento di Transporte Pu- 
blico haci urgentemente un 
investigacion di kico a pasa 
akinan. No ta un secreto cu 
e cabayero aki tin un pro- 
blema serio cu alcohol di 
basta tempo caba. 
No solamente e persona 
aki pero algun otro chauf- 
feur mas, cu ta conoci caba 
riba e ruta ey, ta core bou 
di influencia di bebida al- 
coholico y substancianan 
ilegal. 
“Nos ta puntra nos mes 
y na e autoridadnan com- 
petente unda e “Faya Bo 
Haya” a keda den e caso 
aki? Ley pa un, ley pa tur! 
Unda hendenan inocente 
por a te hasta perde nan 
bida of keda mal lesiona 
den e trayecto aki. 
Deta Croes: “Nos ta pidi 
Sr. Minister di Transporte 
publico pa pronuncia su 
mes urgentemente riba e 
caso aki y haci su debido 
trabou pa duna e chauffeur 
alcoholico aki un adverten- 
cia por escrito lo mas pron- 
to posibel pa e por compro- 
nde cu lo cual el a haci ta 
un falta di responsabilidad 
inmenso pa cu bida di hen- 
de y un berguensa grandi 
pa a nos como Chauffeur- 
nan di Autobus.” 

ARUBA 
ARUBA 


ORANJESTAD -- Den 
december 2022, e cantidad 
di placa den circulacion a 
expande cu Afl. 174,6 mi- 
yon te na Afl. 5.546,1 mi- 
yon, compara cu november 
2022. Esaki a resulta for di 
un subida den e activo do- 
mestico netto (+Afl. 147,3 
miyon) y den e reserva di 
divisa netto (+Afl. 27,3 
miyon). E expansion den 
e activo domestico netto a 
wordo causa pa un aumen- 
to den credito domestico 
(+Afl. 161,8 miyon) y un 
bahada den transaccionnan 


ORANJESTAD 
-- 
Diahuebs mainta Brand- 
weer a sali pa un auto 
na candela de De LaSal- 
lestraat. Mesora a avisa 
polis tambe, cu a presenta 
dilanti ex Dividivi Bar 
Restaurant unda e auto 
tawata staciona. Brand- 
weer na su yegada a topa 
cu un Chevrolet S10 co- 
lor blauw na candela. 
E candela lo cuminsa 
parti dilanti dus den e 


5.5 biyon florin den circulacion na Aruba 


no relata na credito (-Afl. 
14,5 miyon). 
E subida den credito 
domestico a wordo em- 
puha pa un crecemento 
den credito bancario netto 
na e sector publico (+Afl. 
147,5 miyon) y mas credito 
bancario na e sector priva 
(+Afl. 14,3 miyon). E au- 
mento den credito bancario 
netto na e sector publico ta 
wordo atribui na un bahada 
den deposito di gobi[1]erno 
(-Afl. 73,1 miyon). 
E crecemento den credi- 
to bancario na e sector pri- 


va a wordo causa pa mas 
credito na empresa (+Afl. 
4,0 miyon) y hipoteca pa 
vivienda (+Afl. 4,0 miyon), 
y menos credito na consum- 
idor (-Afl. 2,1 miyon). Na 
december 2022, e subida 
den e reserva di divisa netto 
a wordo causa pa compra 
netto di divisa di Afl. 300,5 
miyon di publico, princi- 
palmente relaciona cu en- 
trada for di turismo. Esaki 
a wordo pa un gran parti 
mitiga pa benta netto di di- 
visa di Afl. 273,2 miyon na 
publico, 
primordialmente 


relaciona cu pago pa im- 
portacion. 
Pa loke ta trata e pro- 
medio anual di e tasa di 
inflacion, esaki a registra 
5,5 porciento na december 
2022, compara cu 5,3 por- 
ciento na november 2022. 
Entrada di Gobierno Entra- 
da total di gobierno a suma 
Afl. 117,4 miyon na decem- 
ber 2022, cual ta Afl. 10,3 
miyon menos cu e mesun 
luna di e aña anterior. 
Esaki a resulta for di un 
bahada den entrada no re- 
lata na impuesto (-Afl. 27,5 


miyon) y un subida den 
entrada di impuesto (+Afl. 
17,1 miyon). 
E aumento den entrada 
di impuesto a wordo causa 
principalmente pa mas en- 
trada for di impuesto riba 
entrada (+Afl. 6,6 miyon), 
accijns riba tabaco (+Afl. 
4,4 miyon), y impuesto riba 
importacion (+Afl. 3,5 mi- 
yon). 
Di otro banda, entrada 
for di impuesto riba ganashi 
(-Afl. 3,5 miyon) a baha. 


ORANJESTAD 
-- 
Aruba ta un pais cu finan- 
cieramente ta percura pa fia 
riba mercado internacional. 
Esaki tabata un custumber 
prome cu pandemia. Pa por 
logra esaki ta hopi impor- 
tante pa agencianan manera 
FITCH y Standard & Poors 
tin un bon bista di con 
Aruba su finansas ta hinca 
den otro. Luna pasa re- 
presentantenan di Standard 
& Poors a bishita Aruba y 
awor representantenan di 
FITCH ta na Aruba pa pa- 
pia cu diferente stakeholder 
pa haya un miho bista di e 
recuperacion di Aruba. 
FITCH tambe ta impre- 
siona cu e recuperacion di 


FITCH tambe ta realisa 
Danki na e desicionnan rapido y firme Aruba 
ta recuperando positivamente 


Aruba, y nan tambe a re- 
alisa cu Aruba tabata un di 
e paisnan mas afecta door 
di e pandemia y nan tambe 
a indica cu ta danki na e 
desicionnan rapido y firme 
di Gobierno di Aruba, awe 
Aruba ta recuperando posi- 
tivamente. 
Despues di e bishita aki 
nan lo bay bek, evalua tur e 
informacion cu nan a haya 
pa asina despues di un luna 
y mei nan publica nan rat- 
ing nobo pa Aruba. Manera 
cu pandemia a cuminsa nan 
a downgrade Aruba pasobra 
nan no tabata sa kico ta bay 
pasa cu Aruba. Awor nos 
speransa ta cu nan ta bay 
upgrade Aruba y cu nos lo 


haya un rating mas positivo 
y estable indicando con e 
recuperacion ta bayendo. 
“Cu poder di Dios nos lo 
sali di tur e impase finan- 
ciero aki y e ratingnan tam- 
be ta cuminsa bira positivo 
dentro di poco. Nos lo mes- 
ter warda un paar di siman 
mas pa Gobierno haya e 
resultado y nan lo public’e 
pa henter mundo wak con 
Aruba ta recuperando riba e 
tereno financiero. Esfuerso- 
nan di union y positivismo 
di Gobierno y di cada ciu- 
dadano di nos pais, ta e re- 
sultado di nos recuperacion 
financiero”, Prome Mini- 
ster Evelyn Wever-Croes a 
expresa. 


Chevrolet pickup a 
pega candela 


motor. Tawata papia cu 
probablemente e bateria a 
causa esaki. 
Polis a cera e caminda 
altura di Van Leeuwen- 
hoekstraat pa trafico no 
bay ariba mirando cu 
Brandweer tawata para 
memey caminda. 
Brandweer a paga e 
candela y tambe compa- 
nia di seguro a presentá. 

K R A L E N D I J K - - E 
ekipo di biliart di La Tropi- 
cana di Rincon, djaweps úl- 
timo ku tabata e promé dia 
di kompetensianan di bili- 
art bola-8 bálido pa plei-òf 
final di kampionato bola-8, 
a gana di e kampionan di 
Azteca di Nort Saliña ku 
skor di 5-3. 
La Tropicana a gana di 
Azteca despues di tabata 
tras 3-0 den e partido. 
Azteca a sali bai dilanti 
3-0 den e partido, pero La 
Tropicana ta reakshoná i 
gana 5 siguí pa finalmente 
gana e partido ku skor di 
5-3. 
Ku esaki La Tropicana 
ta bira tambe e ekipo ku 


K R A L E N D I J K - 
-Despues ku plei-òf final 
kampionato biliart Bola- 
8 a ranka sali djaweps úl- 
timo 23 di febrüari 2023, 
e plei-òf di e kampionato 
ta sigui djamars awó o sea 
otro siman 28 di febrüari 
2023 ku e partido entre e 
ekiponan Mastertouch i 
The Untouchables. 
E partido aki pa tur dos 
ekipo ta nan promé di e 
plei-òf. 
Pa loke ta e partido aki 
tambe, por spera mes- 
kos ku tabata e kaso ku 
e promé partido entre e 
ekiponan La Tropicana i 
Azteca, lo por bira otro 


Despues di tabata tras 3-0 
La Tropicana a gana Azteca 5-3 


ta gana e promé partido di 
e plei-òf final i pika dilanti 
den esaki. 
Azteca – La Tropicana 
3-5. 
G. Molina – H. Janga 
2-0. 
A. Ford – J. Landskind 
2-0. 
C. Saragoza – J. Clar- 
enda 2-0. 
J. Josephia – B. Lands- 
kind 0-2. 
V. Mercera – L. Pauletta 
1-2. 
M. Anthony – H. Obispo 
0-2. 
J. Sof – P. Mercera 1-2. 
P. Semeleer - O. Mar- 
garitha 0-2. 
E partido aki no a kono- 


sé ningun 7bola. 
Ku e resultado aki La 
Tropicana pa loke ta su 
siguiente partido lo bini ku 
mas trankilidat i ku mas 
konfiansa pa ku e partido. 
Den su siguiente par- 
tido La Tropicana ta topa 
ku The Untouchables dia 2 
mart 2023. 
E siguiente o sea di dos 
partido di e plei-òf ta tuma 
lugá djamars otro siman dia 
28 febrüari 2023, partido 
entre e ekiponan Master- 
touch i The Untouchables. 
Éksito na e ekiponan den 
e plei-òf final kampionato 
biliart bola-8 di nos isla. 
Riba potrètan e parti- 
donan djaweps anochi. 


Mastertouch vs The 
Untouchables djamars 


tremendo partido di e 
plei-òf. 
E ekiponan ta tuman- 
do e kompromisonan di 
e plei-òf hopi na serio, 
no por otro tampoko, pa 
kua nan ta bon prepará 
pa e kompromisonan di e 
buèlta final di e kampio- 
nato. 
Ku otro palabra, por 
bisa ku e partido djamars 
awó tambe lo bira otro 
tremendo partido ku abo 
fanátiko di e ekiponan i di 
e deporte di biliart, no por 
pèrdè. 
E ekipo ku hunga mihó 
lo gana. 


I’ve commanded you to be strong and brave. Don’t ever be afraid or discouraged. 
I am the LORD your GOD, and I will be there to help you wherever you go’ 
Joshua 1:9 


GRADISIMENTU I INVITASHON 


Nos kier a gradisí tur persona ku a mustra atenshon i kariño pa medio di 
yamada, mensahe, flor, karchi, generosidat i presensia na ora di fayesimentu i 
despedida di nos defuntu stimá 
Wilfred ‘Kenny’ Martin 


Boso muestra di atenshon ta di gran konsuelo pa nos. 


Nos ta invita na santo sakrifisio di misa 
mañan, djasabra 25 febrüari pa 
7’or anochi na misa San Bernardo na Playa. 


Asepta esaki komo un invitashon personal. 


I N V I T A S H O N 


Famia ta invitá na un santu sakrifiso 
di misa djamars 28 febrüari pa 
7.30 anochi na misa di Coromoto 
na Antriol, rekordando 3 aña di 
fayesimentu di 
Jacoba Margaritha-Thodé 


Aseptá esaki komo un invitashon 
personal. 


Garage Victor Services B.V. 
ta buska 
- 1 auto-spuiter 


Inf. tel. nr 
788-3080 

VACATURE 


www.bonaireinternationalairport.com 


Reageer vóór 6 maart, 2023 
SCAN VOOR MEER INFO 


AIRPORT DUTY OFFICER 


Als Airport Duty Officer ben je verantwoordelijk voor de dagelijkse operationele 


bedrijfsvoering op het luchthaventerrein. Je draagt zorg voor de veiligheid (safety) 


en goede orde. Je houdt vooral toezicht op de naleving van de regelgeving en 


draagt zorg voor een veilig gebruik door vliegtuigen van de luchthaven. Ook 


ben je de spin in het web voor alle andere op de luchthaven werkzame partners 


zoals KMAR, grondafhandelaren, Douane, zodat een efficiënt, hoogwaardig en 


klantvriendelijk gebruik van de luchthaven gewaarborgd is. 


BIA 


Flamingo International Airport is de belangrijkste toegangspoort van Bonaire 


voor de inwoners, de economie en voor het toerisme. De organisatie Bonaire 


International Airport (BIA N.V.) is verantwoordelijk voor het beheer en de 


exploitatie van de luchthaven. 


E esablesimentu di KFC (Kentucky Fried Chicken) ta den un bachi nobo i hopi dife- 
rente. Fotonan ta mustra momentu kiu tabata dunando e último toke na e transfor- 
mashon pa krea e bachi nobo. 
KFC den bachi nobo 


KRALENDIJK 
-- 
Djasabra 18 di febrüari 
polis a detené e hòmber di 
inisial D.A.N. di 38 aña di 
edat riba Kaminda Tra’i 
Montaña, en konekshon ku 
manehá bou di influensia. 
Un patruya a nota un 
outo ta kore wela riba ka- 
minda. A para e outo miran- 
do ku esaki tabata forma un 


Detenshon pa manehá 
fuma 


peliger pa otro partisipan- 
tenan den tráfiko. 
E shofùr no por a mus- 
tra un reibeweis bálido, un 
seguro bálido i tampoko un 
prueba di identidat bálido. 
Despues ku a pidi e 
shofùr pa baha for di e outo, 
a konstatá ku e tabata bou 
di influensia di alkohòl. 

KRALENDIJK 
– 
Bonerianonan a lanta ku 
diferente produkto medi- 
sinal òf semi-medisinal 
den nan kas. Produktonan 
manera Vicks, Maravilla, 


Produkto nobo di 
Humphreys 


Limacol, Awa Florida, 
Glacial etc. Mayoria di 
nan t’ei ainda den kas dje 
boneriano outéntiko. 
Maravilla 
ta 
un 
produkto di Humphreys, 


produsí pa Lamman & 
Kemp-Barclay. Su ingre- 
diente prinsipal ta e foyo- 
nan di e palu di eukalip- 
tùs. Banda di Maravilla 
sinembargo Humphreys 
último añanan ta pro- 
dusiendo mas produkto 
den mesun tipo di bòter. 
Por ehèmpel Humphreys 
Witch hazel. 
Witch hazel ta un mata 
ku ta aliviá hinchamentu, 
sangramentu, 
grawata- 
mentu, doló menor i iri- 
tashon leve di kueru, 
manera piká òf mordé di 
insekto. 
Humphreys Witch ha- 
zel ta riba merkado mun- 
dial i awor ta optenibel na 
Boneiru. E no ta kontené 
alkohòl i parse ta bon pa 
limpiesa di kara. 


Ku onda pena direktiva i miembresia di MPB a 
tuma nota di fayesimentu di 
SR. GILBERTO EDISON 
LEOPOLD ELLIS 


na bida tata di nos kolega 
sr. Edison Ellis. 
Di parti di MPB nos ta deseá 
sr. Edison Ellis i famia 
hopi forsa pa e temporada di luto 
i despedida di boso ser kerí, 
pas na alma di e difuntu. 


Nos di MPB ta biba ku boso den e 
momentunan di luto i di despedida di boso 
defuntu kerí. 


